Parlament (film, 1996)

Parlament — Azərbaycan Respublikası parlamentinin keçdiyi beşillik tarixi yolu əks etdirən film.

 Məzmun 
Film müstəqil Azərbaycan Respublikası parlamentinin keçdiyi beşillik tarixi yolunu, siyasi problemlərini əks etdirir.

Ucu-bucağı görünməyən boş düzənlikdə salınmış çadır şəhərciyi…

Haradasa eşidilən saz-qopuz havası çadırların arasında var-gəl edən, dərdli-dərdli boylanan adamların çöhrələrində dolaşır və kinokamera solğun çöhrələrdə, kədərli gözlərdə o səsi axtara-axtara çadırlardan birinə "baş vurur".

İçəridəki kişilər, arvad-uşaq yuxarı başdakı televizorda cavan ozan Araz Elsəsin "Ya azadlıq, ya ölüm" harayına diqqətlə qulaq asırlar. Mahnı-haray qəfil kəsilir və telekranda diktor görünür. Diktor:-Diqqət, hörmətli tamaşaçılar! Bir neçə dəqiqədən sonra Azərbaycan Ali Sovetinin fövqəladdə iclası birbaşa translyasiya ediləcəkdir…

Müstəqil Azərbaycanın beşillik tarixi olan parlament öz dövrünü, fəaliyyətini başa vurur.. İndiki parlamenti ümumən necə xarakterizə etmək olar? Gələcək parlamenti necə görmək istərdik?

Ayrı-ayrı adamlar çətin və olduqca ziddiyyətli vaxtlarda Azərbaycan Respublikası Ali Sovetinə rəhbərlik ediblər. Onların rəhbərlik etdikləri dövrlərdən böhrandan çıxış yolu tapmaq mümkün deyildimi? Milli Məclisin qanun yaradıcılığı potensialından indiyə qədər necə istifadə olunmuşdur?

Müəllifləri düşündürən, narahat edən bu suallar ətrafında gedən söhbətlər, irəli sürülən mülahizələr filmin əsas qayəsini təşkil edir.

 Film haqqında 
Film "Azərkinovideo" İB-nin sifarişi ilə çəkilmişdir.

 Filmin heyəti 

 Film üzərində işləyənlər 
 Rejissor: Tofiq Məmmədov
 Ssenari müəllifi: Eldəniz Quliyev, Azər Əbilbəyli
 Operator: Sərdar Vəliyev
 Səs operatoru: Marat İsgəndərov

 Sponsor 
 "Azərkinovideo" İB

 Mənbə 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 351.

Kateqoriya:1996-cı ilin Azərbaycan filmləri
Kateqoriya:Qısametrajlı sənədli filmlər
Kateqoriya:Tarixi filmlər
Kateqoriya:Salnamə (film studiyası)